## Odluka o izmjenama i dopunama Odluke o opskrbi banaka gotovim novcem

### NN 63/2007 (18.6.2007.), Odluka o izmjenama i dopunama Odluke o opskrbi banaka gotovim novcem

# HRVATSKA NARODNA BANKA

**1976**

Na temelju članka 39. stavka 2. pod i) Zakona o Hrvatskoj narod­noj banci
(»Narodne novine«, br. 36/2001. i 135/2006.) i članka 44. stavka 1. točke 11.
Zakona o platnom prometu u zemlji (»Narodne novine«, br. 117/2001.) guverner
Hrvatske narodne banke donio je

## ODLUKU

### O IZMJENAMA I DOPUNAMA ODLUKE O OPSKRBI BANAKA GOTOVIM NOVCEM

Članak 1.

U Odluci o opskrbi banaka gotovim novcem (»Narodne novine«, br. 22/2002. i
115/2006.) članak 4. mijenja se i glasi:
»(1) Banka dostavlja gotovinskom centru dokumentaciju vezanu uz opskrbu gotovim
novcem koja je propisana ovom odlukom, osobnom dostavom, telefaksom ili
elektroničkim putem.
(2) Banka je dužna, radi ovjeravanja dokumentacije iz stavka (1) ovoga članka,
dostaviti svakom gotovinskom centru preko kojega podiže ili polaže gotov novac
popunjeni obrazac Prijava potpisa. Banka preuzima obrazac Prijava potpisa u
gotovinskom centru.
(3) Potpis i pečat na dokumentaciji iz stavka (1) ovoga članka moraju odgovarati
potpisima i pečatu na Prijavi potpisa koji je banka u skladu sa stavkom (2)
ovoga članka dostavila gotovinskom centru.
(4) Banka dostavlja Hrvatskoj narodnoj banci popis ovlaštenih osoba banke za
ovjeravanje obrasca Prijava potpisa te sve izmjene i dopune tih podataka.
Hrvatska narodna banka dostavlja gotovinskom centru na postupanje podatke o
ovlaštenim osobama banaka te sve izmjene i dopune tih podataka.
(5) Kada se dokumentacija iz stavka (1) ovoga članka dostavlja elektroničkim
putem, ona mora biti ovjerena na način i uz uvjete definirane tehničkom uputom
za dostavu elektroničkim putem koju, uz prethodnu suglasnost Hrvatske narodne
banke, donosi gotovinski centar.
(6) Gotovinski centar dostavlja banci uputu iz stavka (5) ovoga članka na njezin
zahtjev.«

Članak 2.

U članku 6., u stavku (2), iza riječi »sjedište banke« dodaju se nove riječi,
koje glase »ili s drugim gotovinskim centrom prema izboru banke (u nastavku
teksta: glavni gotovinski centar za banku).«
Stavak (3) u istom članku mijenja se i glasi:
»(3) Glavni gotovinski centar za banku obavještava banku o visini sredstava
evidentiranih na računu banke za gotovinu u HNB-u,u vremenu od 7.00 do 17.00
sati. Uputu o načinu obavještavanja banke o stanju na računu banke za gotovinu u
HNB-u dostavlja banci glavni gotovinski centar za banku.«

Članak 3.

U članku 8., u stavku (1) riječi »broj 14/2002.« zamjenjuju se riječima »br.
50/2002. i 38/2005.).«
U stavku (2) istog članka, iza riječi »računa u banci« dodaju se nove riječi,
koje glase »vodećem broju banke, uvjetima i načinu otvaranja računa u banci i
sadržaju registra računa poslovnih subjekata u banci«, dok se riječi »broj
14/2002.« zamjenjuju riječima »br. 150/2002., 115/2003., 162/2004. i 189/2004..«

Članak 4.

U članku 9., u stavku (2) mijenja se druga alineja i glasi:
»Banka podnosi obrazac Nalog za prijenos u glavni gotovinski centar banke.«
U istom članku stavak (3) mijenja se i glasi:
»(3) Hrvatska narodna banka postupit će samo po onom Nalogu za prijenos koji
sadrži valjano popunjene sve elemente.«

Članak 5.

U članku 11., u stavku (1) riječ »namirenju« zamjenjuje se riječju »namiri«, a
riječ »broj: 14/2002.« zamjenjuje se riječima »broj: 34/2005., 74/2005. i
28/2006.«

Članak 6.

Članak 12. mijenja se i glasi:
»(1) Banka dostavlja Narudžbu gotovog novca gotovinskom cen­tru u kojem
namjerava podići gotov novac jedan radni dan prije podizanja gotovog novca.
(2) Banka može iznimno dostaviti Narudžbu gotovog novca na dan podizanja gotovog
novca, u vremenu od 7.00 do 10.00 sati. U tom slučaju banka upisuje u Narudžbu
gotovog novca oznaku »HITNO.«
(3) Banka može dostaviti gotovinskom centru narudžbu za razmjenu gotovog novca
dobre kakvoće, u skladu s propisanim kategorijama kakvoće iz članka 11., stavka
2. i 3. ove odluke. Banka može naručiti: razmjenu određenog iznosa gotovog novca
u novčanicama veće nominalne vrijednosti za istovjetan iznos u novčanicama manje
nominalne vrijednosti i obratno, razmjenu određenog iznosa gotovog novca u
kovanom novcu veće nominalne vrijednosti za istovjetni iznos u kovanom novcu
manje nominalne vrijednosti i obratno te razmjenu određenog iznosa gotovog novca
u novčanicama za istovjetni iznos u kovanom novcu i obratno. Na obrascu Narudžba
gotovog novca banka će navesti oznaku »RAZMJENA.«
(4) Narudžbu za razmjenu gotovog novca banka dostavlja jedan radni dan prije
razmjene, a gotov novac za razmjenu polaže do 10.00 sati onog dana kada će se
izvršiti razmjena.
Iznimno, banka može narudžbu za razmjenu gotovog novca dostaviti na dan
razmjene, u vremenu od 7.00 do 9.00 sati, s tim da se gotov novac za razmjenu
polaže do 10.00 sati, a u narudžbu za razmjenu gotovog novca banka upisuje
oznaku »HITNO.«
(5) Banka može dostaviti gotovinskom centru Narudžbu gotovog novca kojom će
zatražiti zamjenu pohabanih novčanica odnosno zamjenu oštećenih novčanica ili
oštećenoga kovanog novca. U tom slučaju u Narudžbi gotovog novca banka će
dodatno navesti »ZAMJENA POHABANIH NOVČANICA« odnosno »ZAMJENA OŠ­TEĆENOGA
GOTOVOG NOVCA«. Postupak za zamjenu pohabanih novčanica i oštećenoga gotovog
novca istovjetan je postupku razmjene gotovog novca iz stavka (4) ovog članka.
(6) Gotovinski centri podmirivat će narudžbe gotovog novca novčanicama i kovanim
novcem dobre kakvoće. Ako banka zatraži novotiskane novčanice i to posebno
istakne na Narudžbi gotovog novca, gotovinski će centri udovoljiti zahtjevu
ukoliko takvim novčanicama budu raspolagali.
(7) Obrasci Narudžba gotovog novca dani su u Prilogu 3 i 4 ove odluke i njezin
su sastavni dio.«

Članak 7.

Članak 13. mijenja se i glasi:
»(1) Banka je dužna dostaviti svakom gotovinskom centru preko kojega podiže ili
polaže gotov novac ovjereni popis ovlaštenih osoba za podizanje/polaganje
gotovog novca u ime banke te ovjereni popis registarskih oznaka vozila kojima će
gotov novac biti otprem­ljen/dopremljen. Banka je dužna prvog radnog dana u
tekućem mjesecu obnoviti dostavljeni popis ovlaštenih osoba za
podizanje/polaganje gotovog novca i popis registarskih oznaka vozila kojima će
gotov novac biti otpremljen/dopremljen. Ukoliko banka za podizanje/polaganje
gotovog novca u ime banke ovlasti osobe koje nisu zaposlenici banke, u popisu je
dužna navesti i naziv specijalizirane tvrtke za prijevoz gotovog novca.«

Članak 8.

U članku 15., u stavku (2) riječ »tri« zamjenjuje se riječju »dva«, a broj »4«
zamjenjuje se brojem »5.«
U stavku (3), iza riječi »(sto komada novčanica u paketiću)« dodaju se nove
riječi, koje glase: »dobre kakvoće, prikladne za promet, kakvoće koja je
utvrđena postupkom sortiranja na strojevima za sortiranje i primjenom standarda
za sortiranje novčanica prema prikladnosti za promet koje posebnom odlukom
utvrđuje Hrvatska narodna banka, ili novotiskane novčanice ukoliko to banka
posebno zatraži, i navede u Narudžbi gotovog novca.«
U istom stavku, iza tabelarnog pregleda kovanog novca, dodaje se nova alineja
koja glasi: »- Gotovinski centri mogu, na zahtjev banke, kovani novac predavati
zapakiran u odgovarajući svitak (rola valjkastog oblika), u količinama koje za
svako pakiranje i apoen utvrdi gotovinski centar.«

Članak 9.

U članku 16., u stavku (1) riječi »Narudžbu gotovog novca« zamjenjuje se
riječima »popis ovlaštenih osoba koji je banka dostavila gotovinskom centru«, u
skladu s člankom 7., stavkom (1) ove odluke.«

Članak 10.

U članku 17. mijenjaju se stavci (3) i (4) i glase:
»(3) Kontrolno brojenje iz stavka 2. ovoga članka obuhvaća:
– brojenje svežnjeva i paketića unutar svežnjeva (10 paketića)
– brojenje pojedinačno pripremljenih paketića za svaki apoen (100 komada
novčanica u paketiću)
– brojenje zapakiranih vreća kovanog novca.
(4) Gotovinski je centar dužan omogućiti detaljno brojenje primljenoga gotovog
novca ovlaštenoj osobi za podizanje gotovog novca u ime banke na njezin zahtjev
te joj u tu svrhu osigurati prostor i korištenje odgovarajuće tehničke opreme za
brojenje gotovog novca.
Detaljno brojenje iz prethodne alineje ovog stavka obuhvaća:
– razvezivanje svežnja i brojenje novčanica iz svežnja (svežanj sadrži 1000
komada novčanica)
– brojenje pojedinačno pripremljenih paketića za svaki apoen i brojenje
novčanica iz paketića (100 komada novčanica u paketiću)
– razvezivanje zapakiranih vrećica kovanog novca i brojenje kovanog novca iz
vrećice prema količinama utvrđenim u članku 15. ove odluke.«
U istom članku, u stavku (6) brišu se riječi »i trećem«, riječ »ostaju«
zamjenjuje se riječju »ostaje«, a u stavku (7) iza riječi »u ime banke« dodaju
se riječi »ili na drugi način dogovoren između banke i gotovinskog centra.«

Članak 11.

U članku 19., u stavku (1) brišu se riječi »osobnom dostavom ili telefaksom«, a
broj »5« zamjenjuje se brojem »6.«
U istom članku brišu se stavci (2), (3) i (4), a dodaju se novi stavci (2) i
(3), koji glase:
»(2) Ako banka polaže u gotovinski centar novčanice, dužna je u Specifikaciji
položenoga gotovog novca navesti u rubrici »Kakvoća novčanica« kategoriju
novčanica prema prikladnosti za promet utvrđenu postupkom sortiranja na
strojevima za sortiranje uz primjenu standarda za sortiranje novčanica prema
prikladnosti za promet, a koje posebnom odlukom utvrđuje Hrvatska narodna banka.
U Specifikaciji položenoga gotovog novca navodi se uz apoene i izdanja jedna od
sljedećih kategorija novčanica:
– »dobre novčanice«, novčanice dobre kakvoće prikladne za promet
– »pohabane novčanice«, novčanice loše kakvoće neprikladne za promet
– »oštećene novčanice«, novčanice izrazito loše kakvoće neprikladne za promet.«
Banka ispostavlja zasebnu Specifikaciju položenoga gotovog novca za svaku
kategoriju sortiranih novčanica koju polaže.
»(3) Ukoliko banka polaže u gotovinski centar novčanice koje nisu sortirane na
strojevima za sortiranje, dužna je u rubrici »Kakvoća novčanica« navesti
»nesortirane«.«

Članak 12.

U članku 20. mijenja se stavak (2) i glasi:
»(2) Ako je Specifikacija položenoga gotovog novca dostavljena telefaksom,
ovlaštena osoba za polaganje gotovog novca u ime banke predaje gotovinskom
centru prije polaganja gotovog novca Specifikaciju položenoga gotovog novca
popunjenu u dva primjerka.«
U stavku (3) istog članka brišu se riječi »Specifikaciju položenoga gotovog
novca«, a dodaju se riječi »popis ovlaštenih osoba koji je banka dostavila
gotovinskom centru«, u skladu s člankom 7., stavkom (1) ove odluke.«

Članak 13.

U članku 21., u stavku (5) riječi »druga dva primjerka ostaju« zamjenjuju se
riječima »drugi ostaje.«

Članak 14.

U članku 22., u stavku (1) dodaje se novi stavak (1a), koji glasi:
»(1a) Gotovinski centar osim detaljnog brojenja obavlja i provjeru kakvoće
položenoga gotovog novca banke prema vrsti deklariranoj u Specifikaciji
položenoga gotovog novca u skladu s člankom 19. stavkom (2) ove odluke.
Provjera kakvoće položenoga gotovog novca obavlja se sortiranjem položenih
novčanica na strojevima za sortiranje radi utvrđivanja stanja stvarne kakvoće
položenih novčanica prema prikladnosti za promet. Ukoliko odstupanja u provjeri
stvarne kakvoće novčanica nisu veća od 5% od ukupne količine deklarirane vrste
položenih novčanica, smatrat će se da utvrđeno stanje stvarne kakvoće novčanica
odgovara deklariranoj vrsti novčanica. Ukoliko su odstupanja veća od 5%,
gotovinski centar pismeno će izvijestiti banku o odstupanju, koje će
potkrijepiti izvješćem obrade sa stroja za sortiranje o utvrđenom stvarnom
stanju kakvoće položenih novčanica, te će se u tom slučaju smatrati da stvarna
kakvoća položenih novčanica banke odgovara tako utvrđenom stanju. Ukoliko je
banka položila na zamjenu oštećene novčanice, gotovinski centar izvršit će
dodatno i provjeru stupnja oštećenja novčanica te će provesti postupak zamjene u
skladu s člancima 4. i 5. Odluke o rukovanju novčanicama i kovanim novcem kuna i
lipa neprikladnim za promet (»Narodne novine«, br. 22/2002.).«

Članak 15.

U članku 27., u stavku (1) riječi »imaju status posrednog sudio­nika HSVP-a«
zamjenjuju se riječima »nisu tehnički osposobljene za razmjenu poruka preko HSVP-a
SWIFT telekomunikacijskom mre­žom.«

Članak 16.

Članak 29. briše se, članak 30. postaje članak 29., članak 31. postaje članak
30., a članak 32. postaje članak 31.

Članak 17.

Ova Odluka stupa na snagu osmog dana od dana objave u »Na­rod­nim novinama.«

O. br. 380-020/06-07/ŽR
Zagreb, 11. lipnja 2007.

Guverner
Hrvatske narodne banke
**dr. sc. Željko Rohatinski**, v. r.

PRILOG 3

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                  \_\_\_\_\_\_\_\_\_\_\_\_\_\_\_\_\_
(naziv i adresa banke, tel. i telefaks)
(mjesto i datum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv gotovinskog centra)

**NARUDŽBA GOTOVOG NOVCA** \_\_\_\_\_\_\_\_\_\_

|  |  |  |
| --- | --- | --- |
| BROJ KOMADA NOVČANICA | APOENI KUNA | UKUPNO KUNA |
|  | 1000 | 0,00 |
|  | 500 | 0,00 |
|  | 200 | 0,00 |
|  | 100 | 0,00 |
|  | 50 | 0,00 |
|  | 20 | 0,00 |
|  | 10 | 0,00 |
|  | 5 | 0,00 |
| UKUPNO NOVČANICA KUNA | | 0,00 |
|  |  |  |
| BROJ KOMADA KOVANOG NOVCA | APOENI KUNA | UKUPNO KUNA |
|  | 25 | 0,00 |
|  | 5 | 0,00 |
|  | 2 | 0,00 |
|  | 1 | 0,00 |
|  | 0,50 | 0,00 |
|  | 0,20 | 0,00 |
|  | 0,10 | 0,00 |
|  | 0,05 | 0,00 |
|  | 0,02 | 0,00 |
|  | 0,01 | 0,00 |
| UKUPNO KOVANOG NOVCA | | 0,00 |
|  |  |  |
| UKUPNO GOTOVOG NOVCA | | 0,00 |

Ovlaštena osoba u ime banke preuzet će gotov novac dana:
\_\_\_\_\_\_

Ovlaštena osoba banke
                                        \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pečat i potpis)

PRILOG 4

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_         \_\_\_\_\_\_\_\_\_\_\_\_\_\_\_\_\_

(naziv i adresa banke, tel. i telefaks)
  (mjesto i datum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv gotovinskog centra)

**NARUDŽBA GOTOVOG NOVCA ZA** \_\_\_\_\_\_\_\_\_\_\_\_\_\_\_\_\_\_\_

(razmjenu ili zamjenu)

|  |  |  |  |  |  |
| --- | --- | --- | --- | --- | --- |
| BROJ KOMADA NOVČANICA | | APOENI KUNA | | UKUPNO KUNA | |
| Polog | Isplata | Polog | Isplata |
|  |  | 1000 |  | 0,00 | 0,00 |
|  |  | 500 |  | 0,00 | 0,00 |
|  |  | 200 | -1 | 0,00 | 0,00 |
|  |  | 200 | -2 | 0,00 | 0,00 |
|  |  | 100 | -1 | 0,00 | 0,00 |
|  |  | 100 | -2 | 0,00 | 0,00 |
|  |  | 50 | -1 | 0,00 | 0,00 |
|  |  | 50 | -2 | 0,00 | 0,00 |
|  |  | 20 | -2 | 0,00 | 0,00 |
|  |  | 10 | -3 | 0,00 | 0,00 |
|  |  | 5 | -2 | 0,00 | 0,00 |
| UKUPNO NOVČANICA KUNA | | | | 0,00 | 0,00 |
|  |  |  |  |  |  |
| BROJ KOMADA KOVANOG NOVCA | | APOENI KUNA | | UKUPNO KUNA | |
| Polog | Isplata | Polog | Isplata |
|  |  | 25 | | 0,00 | 0,00 |
|  |  | 5 | | 0,00 | 0,00 |
|  |  | 2 | | 0,00 | 0,00 |
|  |  | 1 | | 0,00 | 0,00 |
|  |  | 0,50 | | 0,00 | 0,00 |
|  |  | 0,20 | | 0,00 | 0,00 |
|  |  | 0,10 | | 0,00 | 0,00 |
|  |  | 0,05 | | 0,00 | 0,00 |
|  |  | 0,02 | | 0,00 | 0,00 |
|  |  | 0,01 | | 0,00 | 0,00 |
| UKUPNO KOVANOG NOVCA | | | | 0,00 | 0,00 |
|  | | | | | |
| UKUPAN IZNOS GOTOVOG NOVCA | | | | 0,00 | |

Ovlaštene osobe u ime banke položit će i preuzeti navedeni
gotov
novac dana \_\_\_\_\_\_\_\_\_\_\_\_\_\_ u \_\_\_\_\_\_\_\_ sati.

Ovlaštena osoba banke
                                              \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pečat i potpis)

PRILOG 5

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_          \_\_\_\_\_\_\_\_\_\_\_\_\_\_\_\_\_
(naziv i adresa gotovinskog centra, tel. i telefaks)
(mjesto i datum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv banke)

**SPECIFIKACIJA PODIGNUTOGA GOTOVOG
NOVCA
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |  |
| --- | --- | --- | --- | --- | --- | --- |
| BROJ KOMADA NOVČANICA | | APOENI KUNA | | UKUPNO KUNA | | |
|  | | 1000 |  | 0,00 | | |
|  | | 500 |  | 0,00 | | |
|  | | 200 | -1 | 0,00 | | |
|  | | 200 | -2 | 0,00 | | |
|  | | 100 | -1 | 0,00 | | |
|  | | 100 | -2 | 0,00 | | |
|  | | 50 | -1 | 0,00 | | |
|  | | 50 | -2 | 0,00 | | |
|  | | 20 | -2 | 0,00 | | |
|  | | 10 | -3 | 0,00 | | |
|  | | 5 | -2 | 0,00 | | |
| UKUPNO NOVČANICA KUNA | | | | 0,00 | | |
|  |  |  |  |  |  |  |
| BROJ KOMADA KOVANOG NOVCA | | APOENI KUNA | | UKUPNO KUNA | | |
|  | | 25 | | 0,00 | | |
|  | | 5 | | 0,00 | | |
|  | | 2 | | 0,00 | | |
|  | | 1 | | 0,00 | | |
|  | | 0,50 | | 0,00 | | |
|  | | 0,20 | | 0,00 | | |
|  | | 0,10 | | 0,00 | | |
|  | | 0,05 | | 0,00 | | |
|  | | 0,02 | | 0,00 | | |
|  | | 0,01 | | 0,00 | | |
| UKUPNO KOVANOG NOVCA | | | | 0,00 | | |
|  | | | | | | |
| UKUPNO GOTOVOG NOVCA | | | | 0,00 | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_          \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(ovlaštene osobe gotovinskog centra)
(ovjera likvidature gotovinskog centra)

PREDALI ZA GOTOVINSKI CENTAR     PREUZELI ZA BANKU
1. \_\_\_\_\_\_\_\_\_\_\_\_\_\_\_\_\_\_\_\_                         1. \_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_                         2. \_\_\_\_\_\_\_\_\_\_\_\_\_\_\_\_\_\_\_\_

PRILOG 6

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_            \_\_\_\_\_\_\_\_\_\_\_\_\_\_\_\_\_

(naziv i adresa banke, tel. i telefaks)
(mjesto i datum)

                          \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv gotovinskog centra)

**SPECIFIKACIJA POLOŽENOGA GOTOVOG NOVCA**\_\_\_\_\_\_\_\_\_\_\_\_\_\_\_\_\_\_\_\_\_

Kakvoća novčanica

|  |  |  |  |  |  |  |
| --- | --- | --- | --- | --- | --- | --- |
| BROJ KOMADA NOVČANICA | | APOENI KUNA | | UKUPNO KUNA | | |
|  | | 1000 |  | 0,00 | | |
|  | | 500 |  | 0,00 | | |
|  | | 200 | -1 | 0,00 | | |
|  | | 200 | -2 | 0,00 | | |
|  | | 100 | -1 | 0,00 | | |
|  | | 100 | -2 | 0,00 | | |
|  | | 50 | -1 | 0,00 | | |
|  | | 50 | -2 | 0,00 | | |
|  | | 20 | -2 | 0,00 | | |
|  | | 10 | -3 | 0,00 | | |
|  | | 5 | -2 | 0,00 | | |
| UKUPNO NOVČANICA KUNA | | | | 0,00 | | |
|  |  |  |  |  |  |  |
| BROJ KOMADA KOVANOG NOVCA | | APOENI KUNA | | UKUPNO KUNA | | |
|  | | 25 | | 0,00 | | |
|  | | 5 | | 0,00 | | |
|  | | 2 | | 0,00 | | |
|  | | 1 | | 0,00 | | |
|  | | 0,50 | | 0,00 | | |
|  | | 0,20 | | 0,00 | | |
|  | | 0,10 | | 0,00 | | |
|  | | 0,05 | | 0,00 | | |
|  | | 0,02 | | 0,00 | | |
|  | | 0,01 | | 0,00 | | |
|  | | »PRIGODNI« | | 0,00 | | |
| UKUPNO KOVANOG NOVCA | | | | 0,00 | | |
|  | | | | | | |
| UKUPNO GOTOVOG NOVCA | | | | 0,00 | | |

Ovlaštena osoba u ime banke predat će gotov novac dana:
\_\_\_\_\_\_

Ovlaštena osoba banke

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pečat i potpis)

PREDALI ZA BANKU             PREUZELI ZA GOTOVINSKI CENTAR
1. \_\_\_\_\_\_\_\_\_\_\_\_\_\_\_\_\_\_\_\_     1. \_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_     2. \_\_\_\_\_\_\_\_\_\_\_\_\_\_\_\_\_\_\_\_

Odluka, NN 63/2007-1976
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)